CELEX: 62021TN0450
Language: et
Date: 2021-07-30 00:00:00
Title: Kohtuasi T-450/21: 30. juulil 2021 esitatud hagi – Hispaania versus komisjon

4.10.2021   
            
            
               ET
            
            
               Euroopa Liidu Teataja
            
            
               C 401/14
            
         
      30. juulil 2021 esitatud hagi – Hispaania versus komisjon
      (Kohtuasi T-450/21)
      (2021/C 401/16)
      Kohtumenetluse keel: hispaania
      
         Pooled
      
      
         Hageja: Hispaania Kuningriik (esindajad: S. Jiménez García ja J. Rodríguez de la Rúa Puig)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 16. juuni 2021. aasta rakendusotsus (EL) 2021/988, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (1), osas, milles selles on osutatud Hispaania Kuningriigi tehtud teatavatele kulutustele.
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hageja esitab hagi põhjenduseks kaks väidet.
      
                  1.
               
               
                  Esimene väide, et on rikutud abisumma arvutamise paikapidavuse, sealhulgas haldussanktsioonide kohaldamise, kontrollimise (põhikontroll) kohustust, kuivõrd komisjoni antud tõlgendus delegeeritud määruse nr 640/2014 (2) artikli 31 lõikele 3 koostoimes delegeeritud määruse nr 639/2014 (3) artikli 53 lõikega 4 rikub proportsionaalsuse põhimõtet.
                  See väide on jagatud neljaks väiteosaks (A-D):
                  
                              —
                           
                           
                              A: Haldussanktsioonid liikmesriigi määratud tähtaja jooksul loomade identifitseerimata ja registreerimata jätmise eest vastavalt delegeeritud määruse nr 640/2014 artikli 31 lõikele 3, koostoimes delegeeritud määruse nr 639/2014 artikli 53 lõikega 4, ei ole õigesti määratud.
                           
                        
                              —
                           
                           
                              B-D: Haldussanktsioonid seoses loomadega, kelle kohta on liikmesriigi abitaotluse kõikide kulutuste halduskontrolli käigus a priori kindlaks tehtud, et neid ei ole identifitseeritud ja registreeritud vastavalt delegeeritud määruse nr 640/2014 artikli 31 lõikele 3, ei ole õigesti määratud, kuivõrd Hispaania Kuningriik kohaldab rakendusmääruse nr 809/2014 (4) artikli 21 lõikest 4 tulenevat sellist taotlusteta süsteemi, milles on iseenesest välistatud igasugused EAGF-il tekkida võivad riskid.
                           
                        
            
                  2.
               
               
                  Teine väide, et piisava kvaliteediga kohapealsete kontrollide (põhikontroll) tegemise kohta, sealhulgas osas, mis puudutab juhusliku valimi suurust, ei ole koostatud õiget statistikat ning et ei ole tehtud tõhusat rakendusmääruse nr 809/2014 artikli 34 kohast riskianalüüsi.
               
            
         (1)  ELT 2021, L 218, lk 9.
      
         (2)  Komisjoni 11. märtsi 2014. aasta delegeeritud määrus (EL) nr 640/2014, millega täiendatakse Euroopa Parlamendi ja nõukogu määrust (EL) nr 1306/2013 ühtse haldus- ja kontrollisüsteemi osas, otsetoetuste, maaelu arengu toetuse ja nõuetele vastavuse süsteemiga seoses kohaldatavatest maksetest keeldumise ja nende tühistamise tingimuste osas ning kõnealuste toetuste ja süsteemiga seotud halduskaristuste osas (ELT 2014, L 181, lk 48).
      
         (3)  Komisjoni 11. märtsi 2014. aasta delegeeritud määrus (EL) nr 639/2014, millega täiendatakse Euroopa Parlamendi ja nõukogu määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad, ning muudetakse kõnealuse määruse X lisa (ELT 2014, L 181, lk 1).
      
         (4)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT 2014, L 227, lk 69).